ÚRAD  VLÁDY
SLOVENSKEJ REPUBLIKY
     sekcia vládnej legislatívy

									   Na rokovanie vlády SR
									   dňa 20. júna 2001
									   K materiálu č.4232 /2001
									   K bodu č. 7

S T A N O V I S K O
k návrhu nariadenia vlády Slovenskej republiky, ktorým sa mení nariade-nie vlády Slovenskej republiky č. 208/1994 Z.z. o nájme poľnohospodár-skych a lesných nehnuteľností a o nájme poľnohospodárskeho podniku - k novému zneniu
________________________________________________________________

I
	Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 208/1994 Z.z. o nájme poľnohospodárskych a les-ných nehnuteľností a o nájme poľnohospodárskeho podniku predkladá na roko-vanie vlády Slovenskej republiky minister pôdohospodárstva P. Koncoš v novom znení.
II
	Predloženým návrhom novely nariadenia vlády Slovenskej republiky č. 209/1994 Z.z. dochádza k vypusteniu písmena f) z § 3 ods. 2. Podľa doterajšieho znenia zmluva o nájme má o.i. obsahovať aj bližšie určenie kvality pôdy v rámci jej zatriedenia do bonitovanej pôdnoekologickej jednotky (BPEJ) na základe po-sudku, ktorý nie je starší ako šesť mesiacov. V praxi sa ukázala táto požiadavka na obsah nájomnej zmluvy časovo i finančne náročná, najmä pri uzatváraní ná-jomných zmlúv s drobnými vlastníkmi pozemkov. Nájom poľnohospodárskych a lesných pozemkov je v našom právnom poriadku upravený viacerými práv-nymi predpismi rôznej právnej sily. Všeobecne je otázka nájmu riešená v § 663 až 684 Občianskeho zákonníka. 
	Legislatívna rada vlády Slovenskej republiky návrh nariadenia preroko-vala na svojom zasadnutí 29. mája 2001 a odporučila vláde návrh nariadenia vlády s pripomienkami schváliť s tým, že na rokovanie vlády bude predložený návrh v novom, dopracovanom znení. 

III
	Sekcia vládnej legislatívy Úradu vlády Slovenskej republiky konštatuje, že v predloženom novom znení návrhu nariadenia vlády Slovenskej republiky, ktorým sa mení nariadenie vlády Slovenskej republiky č. 208/1994 Z.z. o nájme poľnohospodárskych a lesných nehnuteľností a o nájme poľnohospodárskeho podniku sú všetky pripomienky a odporúčania Legislatívnej rady vlády Sloven-skej republiky zapracované. Preto odporúča vláde nariadenie vlády v predlože-nom znení  s c h v á l i ť.

Bratislava 15. júna 2001
Vypracoval: T. Gottliebová

								      Štefan  G r m a n
								       generálny riaditeľ
								sekcie vládnej legislatívy